

ROMÂNIA

JUDEŢUL SATU MARE

CONSILIUL LOCAL AL

MUNICIPIULUI SATU MARE

**HOTĂRÂREA NR. 223/28.08.2025**

**privind acordul Municipiului Satu Mare, în calitate de vecin,**

**în vederea obținerii autorizației de construire**

**pentru ,,Consolidare și reabilitare Sinagoga SAARE TORA”**

Consiliul local al Municipiului Satu Mare,

Urmare a solicitării domnului Beșa Adrian, în calitate de reprezentant legal al Comunității Evreilor Satu Mare, înregistrată la Primăria Municipiului Satu Mare sub nr. 50018/19.08.2025,

Analizând proiectul de hotărâre înregistrat sub nr. 50389/20.08.2025, referatul de aprobare al Primarului Municipiului Satu Mare, în calitate de inițiator, înregistrat sub nr. 50390/20.08.2025, raportul de specialitate al Direcției Patrimoniu - Serviciul Patrimoniu, Concesionări, Închirieri, înregistrat sub nr. 50392/20.08.2025, raportul de specialitate al Serviciului Juridic, înregistrat sub nr. 50810/22.08.2025 și avizele comisiilor de specialitate ale Consiliului Local Satu Mare,

Luând în considerare prevederile art. 27 alin. (5) din Ordinul nr. 839/2009 pentru aprobarea Normelor metodologice de aplicare a Legii nr. 50/1991 privind autorizarea executării lucrărilor de construcții,

Ținând cont de prevederile art. 2 alin. (2) din Legea nr. 50/1991 privind autorizarea executării lucrărilor de construcții, republicată, cu modificările și completările ulterioare, art. 612 din Legea nr. 287/2009 privind Codul Civil, republicată, cu modificările și completările ulterioare,

Ținând seama de prevederile Legii privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare,

În temeiul prevederilor art. 129 alin. (2) lit. c), ale art. 139 alin. (3) lit. g), art. 196 alin. (1) lit. a) din Codul administrativ, aprobat prin OUG nr. 57/2019, cu modificările şi completările ulterioare,

Adoptă prezenta,

**H O T Ă R Â R E:**

**Art. 1.** Municipiul Satu Mare își exprimă acordul, în calitate de vecin și proprietar al imobilului situat în Satu Mare, str. Mihai Eminescu nr. 5, înscris în CF nr. 163284 Satu Mare, nr. cadastral 163284 Satu Mare, în vederea obținerii autorizației de construire pentru ,,Consolidare și reabilitare Sinagoga SAARE TORA”, imobil situat în Municipiul Satu Mare, str. Decebal nr. 4/A, identificat prin CF nr. 184035 Satu Mare, nr. cadastral 184035-C1, beneficiar Comunitatea Evreilor Satu Mare.

**Art. 2.** Acordul Municipiului Satu Mare nu constituie act deautorizare a executării lucrărilor, beneficiarul fiind obligat a obține avizele, acordurile șiaprobările necesare, conform legii.

**Art. 3.** Cu ducerea la îndeplinire a prezentei hotărâri se încredințează Primarul Municipiului Satu Mare prin Direcția Patrimoniu - Serviciul Patrimoniu, Concesionări, Închirieri.

**Art. 4.** Prezenta hotărâre se comunică, prin intermediul Secretarului general al Municipiului, în termenul prevăzut de lege, Primarului municipiului Satu Mare, Instituției Prefectului - Județul Satu Mare, Direcției Patrimoniu - Serviciului Patrimoniu, Concesionări, Închirieri și petentului.

**Președinte de ședință, Contrasemnează**

**Maurer Róbert-Csaba Secretar general,**

**Mihaela Maria Racolța**

Prezenta hotărâre a fost adoptată în ședință ordinară cu respectarea prevederilor art. 139 alin. (3) lit. g) din O.U.G. nr. 57/2019 privind Codul administrativ, cu modificările și completările ulterioare;

|  |  |
| --- | --- |
| Total consilieri în funcţie | 23 |
| Nr. total al consilierilor prezenţi | 22 |
| Nr. total al consilierilor absenţi | 1 |
| Voturi pentru | 22 |
| Voturi împotrivă | 0 |
| Abţineri | 0 |

Redactat în 3 exemplare originale

M.T.-S.